Taller de doblatge a les aules de Gandia
07 novembre 2023

## Taller de doblatge a les aules de Gandia07 novembre 2023Última actualització: 07 novembre 2023

![](../gestion/img/382e681f7cdfa7fecc54fdbdba149b2f9f2d401a0fbc3eb838da6e41e68371e8.jpeg)  
  

Dins del programa de **Gandia, entre totes i tots, millor, l’Agència AVIVA de Promoció del Valencià ha oferit, enguany, a les escoles de Gandia, la possibilitat que l’alumnat realitze un taller de doblatge, amb _«l’objectiu fonamental de millorar la destresa oral en l’alumnat, a través d’una experiència pràctica diferent i enriquidora. Totalment pràctic, el curs segueix el procés real de doblatge de pel·lícules i sèries»_**.

Com ha assegurat la **regidora d’Educació i Política lingüística, Esther Sapena**, _**«el dia a dia de l’aula no deixa prou espai per a desenvolupar i treballar la competència oral. Així, al taller es potencien aspectes com la dicció, les pauses, les entonacions o l’habilitat de parlar en públic. Aporta, també, un nou enfocament al món i la realitat del doblatge i la interpretació, i a com aplicar-lo a la realitat quotidiana. La competència lingüística i plurilingüe formen part de la pràctica»**_.

Adreçat a **Batxillerat, Formació Professional i Segon cicle d’ESO**, s’han sol·licitat un **total d’11 tallers**, que es van iniciar el 30 d’octubre al col·legi Carmelites, seguit per l’Abecé, **hui, ací a l’Enric Valor**, al Gregori Mayans i que **finalitzarà el 19 de desembre, al col·legi Los Naranjos**.

Aquest està **impartit per Joan Tur, llicenciat en Ciències de la Comunicació per la Universitat Autònoma de Barcelona, i amb un màster en Doblatge en AC ESTUDIS**. A més, també és professor associat de la UPV, **i professor del curs 'La veu com a ferramenta de comunicació i doblatge' a la Universitat Politècnica de València i en instituts** (per a professors a través del CEFIRE). 

[Twittear](https://twitter.com/share)